Zaradi izbruha prve svetovne vojne se je leta 1915 preselil v ZDA. V sezoni 1915 je zmagal tako na dirki za Veliko nagrado ZDA, kot tudi na dirki Vanderbilt Cup, na dirki Indianapolis 500 pa je vodil v zaključnem delu dirke, a je moral zaradi pnevmatik na še en postanek, zato ga je prehitel Ralph DePalma. Še uspešnejši pa je bil v naslednji sezoni 1916, ko je zmagal na dveh od treh najpomembnejših dirkah, Indianapolis 500 in Vanderbilt Cup. Ob tem je dobil še dirke Chicago 300, Minneapolis 150 in Omaha 150. Zaradi vstopa ZDA v vojno v naslednjih letih tudi v ZDA ni bilo dirk.